Projekt „EurecaUTU“, 2025-1-HR01-KA121-VET-000309998

Motivacijsko pismo/preporuke

Dragi učenici,

sudjelovanjem u projektu naša škola želi omogućiti učenicima:

- stjecanje novih stručnih znanja, vještina i sposobnosti kroz praktični rad u inozemstvu

- poticajno okruženje za razvoj odnosa prema radu

- jačanje samostalnosti i samopouzdanja u vlastite kompetencije

- razvoj suradnje s drugim kulturama, učenje i rad u drugim zemljama

- korištenje stranog jezika s izvornim govornicima što će unaprijediti kompetencije stranog jezika

- osnažili konkurentnost na tržištu rada po završetku škole

- potaknuti cjeloživotno učenje i usavršavanje.

Kako bismo vam pomogli da se predstavite u što boljem svjetlu Povjerenstvu za odabir sudionika

našeg projekta, pripremili smo kratke upute za pisanje motivacijskog pisma:

***Ime i prezime:***

***Zaporka:***

Započnite s *„Poštovani“*

U uvodnom dijelu istaknite što očekujete od sudjelovanja u Erasmus+ programu u području strukovnog obrazovanja, odnosno što ćete naučiti, koje ćete vještine steći i kakav će to utjecaj imati na vas u daljnjem školovanju ili budućem radu u struci, da ćete razviti komunikacijske i druge vještine, unaprijediti znanje stranog jezika, pogotovo u struci i sl.

Istaknite što vas posebno interesira u struci (teme, posebna područja u pripremi hrane, slastica, serviranja, poslovanja hotela, turizmu itd. ) a što možete unaprijediti putem mobilnosti u zemlji za koju se prijavljujete. Istražite specifičnosti regija u koje ćete otići te svoju motivaciju usmjerite na područje vašeg interesa.

Istaknite sposobnost rada u timu te svijest o nedostatku praktičnih vještina koje biste željeli unaprijediti tijekom stručne prakse. Upoznajte članove Povjerenstva za odabir sa školskim aktivnostima u kojima sudjelujete a koje doprinose vašem stručnom i osobnom napretku, posvećenost cjeloživotnom učenju i istaknite spremnost da u novoj sredini pokažete svoja znanja i stručne kvalitete. Također ih upoznajte s hobijima, sportovima kojima se bavite izvan škole itd.

Ako ste sudjelovali na natjecanjima vezanima uz struku, navedite i istaknite ostvarene rezultate.

Uvjerite komisiju za odabir da ste upravo vi učenici koji zaslužuju priliku sudjelovanja u našem projektu u strukovnom obrazovanju, istaknite svoje prednosti nad drugim kandidatima.

Motivacijsko pismo završite „S poštovanjem“ i nemojte se zaboraviti potpisati.

Nadamo se da ćete biti uspješni!

Projektni tim